**Info angående elever med dysleksi/lese- og skrivevansker**

- **LOGOS-test:** Ve skole har 4 spesialpedagoger som er sertifiserte til å ta testen. Testen kan påvise/avkrefte om det er dyskleksi, eller om det er andre lese-/ skrivevansker. Resultatet blir diskutert med PPT.

- **«Tiltaksplan»**: Elever som har fått diagnosen dysleksi, har en tiltaksplan (huskeliste) til lærer/assistent der aktuelle punkter kan være: Bruk av PC/nettbrett og program for lese-/skrivestøtte, faglydbok/smartbok/brettbok, skjønnlitterære lydbøker, opplesingshjelp på prøver (ved person eller digitalt), lengre tid på prøver, lærebøker som er lettere og/eller engangsbok, evnt.kortere/lettere lekser, mer tydelig bruk av læringsstrategier som f.eks, BISON, tankekart, friform-kart, notater, samskjema, lese sammendrag først osv…Eller det kan være andre tilrettelegginger.

- **Kontaktlærer**for klassen informerer faglærer/assistent om tiltaksplanen. Hver enkelt faglærer kjenner til og passer på/oppmuntrer til at eleven bruker hjelpemidler og får de tilpasninger de skal ha.

- **Fag- /skjønnlitterære lydbøker/smartbøker**: Skolen ordner innmelding i skolelydbok (stat.ped) faglydbøker. Eleven får tilgang på skjønnlitterære lydbøker  (NLB) via skolelydbok. Det blir tatt stikkprøver om eleven har rett til å bli medlem (se kriterier for medlemskap). Dette er nå et gratistilbud.Skolen ordner smartbok i de fag som har det.

-**LingDys og Intowords**er godkjente hjelpemidler på eksamen, og kan f.o.m. 31.08.22 også benyttes av elever med lese- og skrivevansker under de **nasjonale prøvene**. Se ellers [**Udir**](https://www.udir.no/eksamen-og-prover/prover/nasjonale-prover/administrere-nasjonale-prover2/#a124942)for mer informasjon om tilrettelegging under disse prøvene.

- **Ikrs.no:** Det finnes flere hjelpemidler her.

- **Samling elever med dysleksi:**To ganger om høsten og to ganger om våren, samles elever som har dysleksi og bruker hjelpemidler  (Intowords/ Lingdys) til en innføring eller oppdatering i bruk, og for å dele ulike tips.

- **Støtte til PC/nettbrett:**For de fleste elever med lese- og skrivevansker, vil det personlige hjelpemiddelet (iPad/Chromebook) som lånes ut av skolen, dekke behovet for hjelpemiddel til skolearbeid. I noen spesielle tilfeller, vil det likevel kunne være nødvendig å søke om tilskudd til kjøp av PC eller nettbrett til skolearbeid i grunnskolen. Les mer om dette på [nettsidene til Nav](https://www.nav.no/no/person/hjelpemidler/hjelpemidler-og-tilrettelegging/tilrettelegging/arbeid-og-utdanning/datahjelpemidler).

- **Søknad om fritak for vurdering i sidemål:** Foreldrene søker. Se Hjemmesida, meny, informasjon.

Alice Eikeland Undheim, Spes.ped.koordinator